
Извршителот Весна Јакимовска од Гостивар врз основа на барањето за спроведување на извршување од доверителот Прокредит Банка АД Скопје од Скопје , засновано на извршната исправа ОДУ.бр.291/14 од 23.5.2014 на Нотар Филип Трифуновски, против должникот Дренза Компани ДООЕЛ увоз-извоз Гостивар, Бедри Меџити и Бафтијан Љатифи од Гостивар, за спроведување на извршување во вредност 3.361.055,00 ден., на ден 03.07.2026 година го донесува следниот:
З А К Л У Ч О К

ЗА Втора УСНА ЈАВНА ПРОДАЖБА

(врз основа на членовите 179 став (1), 181 став (1) и 182 став (1) од Законот за извршување)

СЕ ОПРЕДЕЛУВА  продажба со усно  јавно наддавање на недвижноста означена како: Лист Б  КП.бр.69,дел 6,број на зграда 0,место викано Јурија,план 1,скица 1,катастарска култура Нива,класа 4 со површина 271.31м2  имотен лист бр. 325 при АКН Гостивар  со следните ознаки:КО Мало Турчане, сопственост на Бедри Меџити, на истата КП и КП 69/5 за КО Мало Турчане попишан објект согласно член 239-а од ЗИ кој се состои од приземје 73 м2,кат 1 81 м2 и масандра 55 м2 според Геодетски елаборат за посебни намени-теренска идентификација бр 0811-401/3 од 15.12.2023 година од Гео Мастер ДООЕЛ Гостивар.

Продажбата ќе се одржи на ден 21.07.2026 година во 10.30 часот  во просториите на Извршител Весна Јакимовска на ул Никола Тесла бр 1 Гостивар . 

Почетната вредност на недвижноста, утврдена со заклучок на извршителот 11.03.2024, а сега намалена согласно Закон и предлог од доверителот изнесува 3.064.976,00  денари , под која недвижноста не може да се продаде на јавно наддавање.

Недвижноста е оптоварена со следните товари и службености: Налог по член 166 од ЗИ и Записник за попис по член 239-а од ЗИ. Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето  на зградата односно станот.

На јавното наддавање можат да учествуваат само лица кои претходно еден ден пред продажбата положиле гаранција која изнесува 1/10 (една десеттина) од утврдената вредност на недвижноста. 

Уплатата на паричните средства на име гаранција се врши на жиро сметката од извршителот со бр. 200001513764435 која се води кај Стопанска Банка АД Скопје и даночен број МК5007007126851.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање Нова Македонија  и електронски на веб страна на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.









      И З В Р Ш И Т Е Л

	
	Весна Јакимовска


Д.-на: Општина Гостивар

Прокредит банка ад Скопје

Должник:Бедри Меџити

Архива на извршител





  ________________
Правна поука: Против овој налог  може да се поднесе приговор до Основниот суд Гостивар во рок од три дена од денот на приемот на заклучокот, согласно одредбите од член 86 од Законот за извршување.

